Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 14/13/6603	Brezno, 5.6.2014
EEČ : 2-46-58-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Brezno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Brezno zo dňa 23.4.2013, spisová značka 1 Pv 14/13/6603-8, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 25.11.2012 v čase okolo 11.15 h v predajni Coop Jednota v XXXXX, XXXXX, odcudzil čokoládu Kinder CH8 v hodnote 1,25 € tak, že túto si vložil do vrecka bundy a takto prešiel cez pokladne, kde zaplatil za nákup, pričom bol prichytený vedúcou predajne a odcudzenú čokoládu následne nepoškodenú vrátil, čím by v prípade jej odcudzenia vznikla spoločnosti Coop Jednota XXXXX, XXXXX škoda vo výške 1,25 € a takéhoto konania sa dopustil, hoci už bol za obdobný čin rozhodnutím Obvodného oddelenia v Brezne číslo bloku XXXXX zo dňa 22.09.2012, právoplatným dňa 22.09.2012 za priestupok proti majetku podľa § 50 ods. 1 zákona č. 372/1990 Zb. v znení neskorších predpisov postihnutý blokovou pokutou vo výške 10 €.

Uznesením prokurátora Okresnej prokuratúry Brezno zo dňa 23.4.2013, spisová značka 1 Pv 14/13/6603-8, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX prokuratúry XXXXX uznesením sp. zn. 1Pv 14/13/6603-8 zo dňa 23.04.2013, ktoré nadobudlo právoplatnosť dňa 07.05.2013, podľa § 216 ods. 1 Tr. por. podmienečne zastavil trestné stíhanie ml. XXXXX obvineného z prečinu krádeže podľa § 212 ods. 2 písm. f) Tr. zák., ktorého sa mal dopustiť na tom skutkovom základe, že dňa 25.11.2012 v čase okolo 11.15 h v predajni Coop Jednota v XXXXX, odcudzil čokoládu Kinder CH8 v hodnote 1,25 € tak, že túto si vložil do vrecka bundy a takto prešiel cez pokladne, kde zaplatil za nákup, pričom bol prichytený vedúcou predajne a odcudzenú čokoládu následne nepoškodenú vrátil, čím by v prípade jej odcudzenia vznikla spoločnosti Coop Jednota XXXXX, XXXXX škoda vo výške 1,25 € a takéhoto konania sa dopustil, hoci už bol za obdobný čin rozhodnutím Obvodného oddelenia v Brezne číslo bloku XXXXX zo dňa 22.09.2012, právoplatným dňa 22.09.2012 za priestupok proti majetku podľa § 50 ods. 1 zákona č. 372/1990 Zb. v znení neskorších predpisov postihnutý blokovou pokutou vo výške 10 €.
	
	Podľa § 216 ods. 2 Tr. por. bola obvinenému ml. XXXXX určená skúšobná doba v trvaní 12 mesiacov, ktorá mu uplynula dňa 07.05.2014.

	Po uplynutí skúšobnej doby boli na obvineného ml. XXXXX vyžiadané správy od OR PZ XXXXX, Úradu práce, sociálnych vecí a rodiny XXXXX, Okresného úradu, odboru všeobecnej vnútornej správy XXXXX, mesta XXXXX, odpis z registra trestov obvineného a bola vykonaná jeho lustrácia v registri GP SR, z ktorých vyplýva, že obvinený sa počas plynutia skúšobnej doby nedopustil žiadneho trestného činu ani priestupku. Škoda trestným činom, z ktorého bol obvinený spôsobená nebola, keďže odcudzenú vec vrátil.

	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Vzhľadom na vyššie uvedené skutočnosti možno konštatovať, že obvinený splnil podmienky pre vydanie rozhodnutia o osvedčení sa po uplynutí skúšobnej doby podmienečného zastavenia trestného stíhania, nakoľko v priebehu skúšobnej doby viedol riadny život a preto som rozhodol tak, ako je to uvedené vo výrokovej časti tohoto uznesenia.

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor